Обява за свободни работни места за длъжността "помощник учител" в ОУ „Иван Вазов“ гр. Харманли

Във връзка с проект BG05M2OP001-3.018-0001 - “ Подкрепа за приобщаващо образование”, финансиран от Оперативна програма „Наука и образование за интелигентен растеж“ 2014-2020 г., съфинансирана от Европейския съюз чрез Европейските структурни и инвестиционни фондове

**ОУ „Иван Вазов“ гр. Харманли обявява свободни работни места за длъжността „Помощник - учител” – 1,5 щатни бройки в училището**

Минималните изисквания за заемане на длъжността:

1.1. Област на дейност – предучилищно, начално и основно образование

1.2.Цел на длъжността – Помощник на учителя в училище осъществява дейността си съобразно инструкциите на учителите, логопеда и психолога  при обучението, възпитанието и социализацията на деца и ученици със затруднения в обучението или самообслужването, както и при деца със специални образователни потребности.  Участва в работата на екипа за подкрепа за личностно развитие на дете със специални образователни потребности. Оказва техническа помощ при подготовка на образователни материали за деца със специални образователни потребности. Съдейства организационно и технически на учителя, логопеда и психолога при провеждане на педагогическа ситуация. Подпомага осигуряването на безопасни условия за обучение на децата. Подпомага изпълнението на дейности, определени в плановете за подкрепа на деца със специални образователни потребности.

1.3. Изисквана минимална степен за завършено образование – средно образование

1.4. Професионална област на специалността, по която е придобито образованието – няма изискване; желателно – педагогическо образование или квалификация или образование от сферата на социалните дейности. Професионален опит в детска градина или училище се счита за предимство.

1.5. Години професионален опит – желателно

1.6. Допълнителни изисквания - компютърна грамотност, отговорност, работа в екип, търпение и добронамереност спрямо децата

2. Необходими документи за кандидатстване:

2.1. Заявление за участие (свободна форма);

2.2. Копие от документи за придобита образователно-квалификационна степен, допълнителни квалификации;

2.3.Копие от документи, удостоверяващи продължителността и областта на професионалния опит.

3. Място за подаване на документите:

Кандидатите подават документите за кандидатстване лично в ОУ „Иван Вазов“, гр. Харманли, ул. „Свети Климент Охридски“ №14,   всеки делничен ден от 10:00 часа до 15:00 часа.

Тел. за контакти: 0988 981127   Име – Светла Георгиева – Директор и Валя Петрова - ЗАТС

4. Срок за подаване на документите – 16.08.2021 г. до 24.08.2021 г. включително.

5. Етапи на подбора

      5.1. Подбор по документи

      5.2. Събеседване с допуснатите кандидати

След подбора по документи допуснатите до събеседване кандидати ще бъдат уведомени допълнително за мястото, датата и часа на провеждането му.

С избрания кандидат ще бъде сключен  трудов договор на основание чл. 68 ал.1 т.1 и т.4 от КТ с осем часов работен ден на пълен щат и четири часов работен ден на непълен щат със срок на изпитване - 6 месеца, уговорен в полза на работодателя.

Кандидатите могат да се запознаят с длъжностната характеристика за длъжността в ОУ „Иван Вазов“ гр. Харманли.